Diari Oficial de la Generalitat Valenciana


Sumari del DOGV 6006, del 05-05-2009 (2009/4886)

Convocatòria de l'Assemblea General ordinària.
----------------------------------------------

### Dades del document

Número de DOGV
:   6006

Data del DOGV
:   05-05-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/4886


Data del document
:   21-04-2009

Organisme emissor
:   Caixa Rural la Vall San Isidro, COOP Crèd. V.

Tipus de document
:   Convocatòria

Convocatòria de l'Assemblea General ordinària. [2009/4886]  
En compliment de l'acord adoptat pel Consell Rector d'esta entitat i de conformitat amb el que legalment i estatutàriament s'estableix, es convoquen tots els socis de la Caixa Rural La Vall San Isidro, Cooperativa de Crédito Valenciana, a l'Assemblea General ordinària, que tindrà lloc al seu domicili social, siti a la Vall d'Uixó, avinguda del Cor de Jesús, número 1, el dia 5 de juny de 2009, a les 21.30 hores en primera convocatòria i a les 22.00 hores en segona, a fi de tractar els distints punts del següent ordre del dia:  
Ordre del dia  
1. Examen i aprovació, si pertoca, dels comptes anuals de l'entitat corresponents a l'exercici tancat el 31 de desembre de 2008 (balanç, comptes de pèrdues i guanys, estat de fluixos d'efectiu, estat de canvis de patrimoni net i la memòria) així com l'informe de gestió, l'informe d'auditoria, i la gestió del Consell Rector.  
2. Proposta sobre distribució dels excedents de l'exercici.  
3. Aprovació, si pertoca, de la liquidació del pressupost d'ingressos i despeses del Fons de Formació i Promoció Cooperatiu de l'exercici 2008, i pla d'inversions i despeses d'este per a l'exercici en curs.  
4. Elecció d'auditors externs de comptes per als comptes anuals i l'informe de gestió de l'exercici 2009.  
5. Acord per a participar en la creació o adhesió a un sistema institucional de protecció (SIP) amb altres cooperatives de crèdit, delegant en el Consell Rector per a dur a terme l'acord.  
6. Delegar i habilitar el Consell Rector per a elevar a instrument públic els acords de l'Assemblea General que exigisquen esta formalitat o hagen d'inscriure's en els registres públics, així com per a executar els acords esmentats; facultant-lo per a la interpretació, aplicació i desenvolupament dels que ho necessiten.  
7. Suggeriments i preguntes al Consell Rector en relació amb els assumptes indicats en la convocatòria.  
8. Decisió sobre l'aprovació de l'acta. Designació de socis a este efecte.  
La Vall d'Uixó, 21 d'abril de 2009.- El president del Consell Rector: Vicente Almela Orenga.  
Notes  
Documentació: de conformitat amb el que disposa l'article 10, lletra b) dels estatuts socials de l'entitat, els comptes anuals, la memòria escrita de les activitats de la cooperativa, o informe de gestió, l'informe d'auditoria i tots altres documents i propostes d'acord sobre els quals ha de decidir l'Assemblea, estan a disposició dels socis al domicili social i en qualsevol de les oficines de l'entitat.  
Règim de consultes i horari: fins al dia de la celebració de l'Assemblea, inclòs este, i durant l'horari d'oficines, llevat dels dies inhàbils.  
Els socis que ho sol·liciten per escrit tindran dret a rebre de forma gratuïta una còpia d'estos documents amb antelació a la realització de l'Assemblea.